**Kosovon parlamentti** (albaniaksi *Kuvendi i Republikës së Kosovës,* serbiaksi *Skupština Republike Kosovo / Скупштина Републике Косово*) on Kosovon yksikamarinen eduskunta, jossa on 120 kansanedustajaa. Parlamentilla on perustuslaissa määritelty ylin valta säätää lakeja. Parlamentti valitsee presidentin viisivuotiskaudelle ja kaikki ministerit. Kansanedustajien toimikausi on neljä vuotta kerrallaan.

Edustajanpaikoista 100 valitaan suoralla kansanvaalilla. Sen lisäksi paikoista kymmenen on varattu etnisille serbeille ja kymmenen muiden etnisten vähemmistöjen edustajille: yhteensä neljä paikkaa romaneille, aškaaleille ja Balkanin egyptiläistaustaisille, kolme paikkaa bosniakeille, kaksi turkkilaistaustaisille ja yksi goraneille. Parlamenttiin on sukupuolikiintiö, jonka mukaan sekä miehet että naiset saavat vähintään 30 % paikoista. 

Äänestys- ja vaalikelpoisuuden ikäraja on 18 vuotta. Äänikynnys parlamenttiin pääsemiseksi on saada 5 % kaikista annetuista äänistä. Äänikynnys ei koske vähemmistöpuolueita.

Perustuslain mukaan vaalit tulee järjestää 45 vuorokauden kuluessa parlamentin hajottamisesta.

Kosovon johtajakeskeinen poliittinen ilmapiiri heikentää parlamentin todellista valtaa.

Vuoden 2017 vaalit
------------------

Viimeisimmät parlamenttivaalit järjestettiin 11. kesäkuuta 2017 sen jälkeen, kun presidentti Hashim Thaçi hajotti parlamentin sen kaadettua Mustafan hallituksen 10. toukokuussa. Parlamentti äänesti hallitukselle epäluottamuslauseen, koska se oli tyytymätön hallituksen Montenegron kanssa solmimaan rajasopimukseen. Sopimuksen vastustajien mukaan Kosovo menettää sopimuksessa pinta-alaansa Montenegrolle.

Lähteet
-------

1. 1 2 3  Kosovo äänestää uudesta parlamentista vanhojen kaunojen varjossa – pääministeri­suosikki on Serbian sotarikosepäilty *Helsingin Sanomat*.  11.6.2017. Sanoma Media Finland Oy. Viitattu 11.6.2017.
2. 1 2 3  Kosovon yhteiskunta - Embassy of Finland, Pristina (s. 2 (PDF 2)) *finlandkosovo.org*.  12.7.2017.
3. 1 2 3  Republic of Kosovo - Assembly - Groups *www.kuvendikosoves.org*. Kosovon parlamentti. Viitattu 11.6.2017. (englanniksi)
4. ↑  [ Country Gender Kosovo - Framework for Gender Equality
AN ANALYSIS OF GENDER DIFFERENCES AT ALL LEVELS IN KOSOVO] (s. 4 (PDF s. 10)) *swedenabroad.com*.
5. 1 2  Kosovo government falls after no-confidence vote *euronews*.  10.5.2017. Euronews SA. Viitattu 11.6.2017.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Euroopan parlamentit |
| --- |
|  |
| Itsenäiset valtiot | 
* Alankomaat
* Albania
* Andorra
* Armenia
* Azerbaidžan
* Belgia
* Bosnia ja Hertsegovina
* Bulgaria
* Espanja
* Georgia
* Irlanti
* Islanti
* Italia
* Itävalta
* Kazakstan
* Kreikka
* Kroatia
* Kypros
* Latvia
* Liechtenstein
* Liettua
* Luxemburg
* Malta
* Moldova
* Monaco
* Montenegro
* Norja
* Pohjois-Makedonia
* Portugali
* Puola
* Ranska
* Romania
* Ruotsi
* San Marino
* Saksa
* Serbia
* Slovakia
* Slovenia
* Suomi
* Sveitsi
* Tanska
* Tšekki
* Turkki
* Ukraina
* Unkari
* Valko-Venäjä
* Vatikaani
* Venäjä
* Viro
* Yhdistynyt kuningaskunta

 |
|  |
| Rajallisestitunnustetut valtiot | 
* Abhasia
* Artsakh
* Etelä-Ossetia
* Kosovo
* Transnistria
* Pohjois-Kypros

 |
|  |
| Itsehallintoalueetja muut yhteisöt | 
* Ahvenanmaa
* Färsaaret
* Gibraltar
* Guernsey
* Huippuvuoret
* Mansaari
* Jersey

 |
|  |
| Muut yhteisöt | 
* Euroopan parlamentti

 |

 |